钦定古今图书集成/明伦汇编/氏族典/第432卷 > 赵参鲁
## 钦定古今图书集成/明伦汇编/氏族典/第432卷 > 赵参鲁

按《明外史赵参鲁传》：“参鲁，字宗传，鄞人。隆庆五年进
士，选庶吉士，改户科给事中。万历二年，中官张进醉
辱给事王颐，给事中郑岳、杨节等交章论之，未报。参
鲁复上言：进乃守备中官申信，党不并治，信无以厌
人心。时信方结冯保、张居正，承保指，谪参鲁高安典
史，迁饶州推官，擢福建提举佥事，入为光禄少卿，三”
迁南京太常卿。十七年以右副都御史巡抚福建。召
为刑部左侍郎，改兵部，旋改吏部，拜南京刑部尚书。
累加太子太保。致仕。卒，谥《端简》。